Document ID: /roh_data/filtered/fineweb-2-filterrobots_roh.jsonl.gz/27763

Tom Lüthi parta al GP Malaysia ord la segunda retscha da la cursa da Moto2. Il Bernais ha terminà la qualificaziun a Sepang sin plaz 5, cun ina mesa secunda retard sin il pli spert, Alex Marquez. Il Spagnol è il leader dal classament general, 28 puncts avant Lüthi.
Jesko Raffin parta sco 16avel en la cursa da töf e Dominique Aegerter sco 24avel.
Quartararo davant, Marquez cun crash
Fabio Quartararo da la Frantscha parta da la pole position en la categoria MotoGP. Marc Marquez da la Spagna, che vala anticipadamain sco campiun mundial en la MotoGP, sto suenter in crash sa cuntentar en la segunda part dal qualifying cun la posiziun da partenza 11.
RTR novitads 09:00